แห่ขอโชคลาภ จอมปลวกปู่ราชสีห์ ไม่พลาดได้ เลขเด็ด ไปเสี่ยงโชค
ชาวบ้านร่วมทำพิธีบวงสรวง จอมปลวกปู่ราชสีห์ เพื่ออธิษฐานขอความเป็นสิริมงคล ไม่พลาดได้ เลขเด็ด ไปเสี่ยงโชควันที่ 1 ก.พ. 2563 ผู้สื่อข่าวรายงานว่า ที่บ่อเลี้ยงกุ้งก้ามกราม เขตโนนบ้านเก่า หมู่ 4 ต.บัวบาน อ.ยางตลาด จ.กาฬสินธุ์ ชาวบ้านกว่า 10 คน นำโดย นายบุญน้อม ภูนาโคก อายุ 80 ปี พ่อจ้ำ ซึ่งเป็นภูมิปัญญาชาวบ้าน และเป็นบุคคลที่ชาวบ้านยอมรับนับถือว่า สามารถติดต่อสื่อสารกับสิ่งศักดิ์สิทธิ์ และภูตผีปิศาจได้ ได้จัดดอกไม้ ธูป เทียน แบบเรียบง่าย เพื่อประกอบพิธีขอขมา และอธิษฐานขอโชคลาภนายบุญน้อม กล่าวว่า ความเชื่อถือศรัทธาในเรื่องสิ่งศักดิ์สิทธิ์ รุกขเทวดา ภูตผีปิศาจ อยู่คู่กับชาวไทยและสังคมไทยมาช้านาน การจะประกอบกิจการใด จึงจะเห็นว่ามีการทำพิธีบอกกล่าว เจ้าที่เจ้าทาง เพื่อความเป็นสิริมงคลแก่ตนเองและสถานที่ อย่างเช่นการขึ้นบ้านใหม่ หรือการจะลงมือทำนา ก็จะต้องมีการทำพิธีบอกกล่าวผีบ้านผีเรือน พระแม่ธรณี ผีตาแฮก ตามธรรมเนียมซึ่งวันนี้ เป็นโอกาสที่จะเริ่มต้นอาชีพเลี้ยงกุ้งอีกครั้ง ก็ได้นำพาลูกหลาน จัดดอกไม้ ธูป เทียน มาบวงสรวง อธิษฐานขอความเป็นสิริมงคลกับจอมปลวกปู่ราชสีห์ ซึ่งเป็นเจ้าที่ศักดิ์สิทธิ์อยู่หัวไร่ปลายนากลางบ่อกุ้ง เพื่อให้น้ำท่าบริบูรณ์ ไม่ประสบปัญหาภัยแล้ง การเลี้ยงกุ้งได้ผลดี ค้าขายมีกำไร ในโอกาสเดียวกันนี้ พร้อมกับมีการขอเลขเด็ดโชคลาภตามความเชื่ออีกด้วยทั้งนี้ ที่มาของชื่อจอมปลวกปู่ราชสีห์ดังกล่าว หากมองจากด้านข้าง จะปรากฏเป็นรูปร่างคล้ายหัวสิงโตหรือราชสีห์ ขณะที่บางคนให้ความเห็นว่า หากมองจากด้านหน้า จะมีรูปร่างเหมือนพระนาคปรกตาเดียว เพราะส่วนกลางของจอมปลวกจะมีร่องรอยเป็นรู จึงทำให้มองดูเหมือนดวงตาอย่างไรก็ตาม ชาวบ้านในละแวกนี้ ต่างมีความเชื่อศรัทธาในความศักดิ์สิทธิ์ของเจ้าที่ ซึ่งอาณาเขตของโนนบ้านเก่าหรือชุมชนโบราณยุคพันปี และจอมปลวกราชสีห์ก็เป็นเจ้าที่ที่ดูแลรักษาบริเวณนี้ ชาวบ้านจึงได้ทำพิธีบวงสรวงขอขมา อธิษฐานขอโชคลาภและเลขเด็ดตามความเชื่อ ทั้งนี้ เป็นความเชื่อส่วนบุคคล ซึ่งเลขเด็ดที่ได้ มี 30 37 38 56 และ 86.
ชาวบ้านร่วมทำพิธีบวงสรวง จอมปลวกปู่ราชสีห์ เพื่ออธิษฐานขอความเป็นสิริมงคล ไม่พลาดได้ เลขเด็ด ไปเสี่ยงโชค
หวยไทยรัฐ1-2-63,เลขเด็ด,เลขเด็ด1-2-63,ตรวจหวย1-2-63,เลขเด็ดไทยรัฐ,หวย